**Rachid Ghezzal** (*ərəb.* رشيد غزال‎; 9 may 1992[…]) Super Liqa klubu Beşiktaş və Əlcəzair milli komandasında cinah müdafiəçisi kimi çıxış edən peşəkar futbolçudur.

Gezal, karyerasına 2012-ci ilin oktyabrında debüt etdiyi "Lion"da başlayıb. O, bütün yarışlarda 119 oyunda iştirak edib və 13 qol vurub. 2017-ci ilin avqustunda Gezal, pulsuz transferlə Monakoya keçdi.

Klub karyerası
--------------

### Lion

2010-cu ilin iyulunda Lion Metropoliteninin Desines Şağpyu (*fr.* Decines-Charpieu) şəhərində anadan olmuş Gezal Lion ilə beş illik müqavilə imzaladı.Ardıcıl iki mövsüm "Championnat National 2" də klubun ehtiyat komandası ilə çıxış etdikdən sonra, 2012–13 mövsümündən əvvəl o, menecer Remi Qarde tərəfindən böyük komandaya yüksəldi və 31 nömrəli formaya sahib oldu. Gezal böyük komandada debütünü 4 oktyabr 2012-ci ildə UEFA Avropa Liqasının qrup mərhələsində İsrailin İroni Kiryat Şmona klubu ilə səfər matçında etdi.

2013–14 mövsümündə Gezal Lionda ikən ilk altı ayda belindən zədə aldı və bu, onu 10 yanvar 2014-cü ilə qədər maça çıxmamağa məcbur etdi, bu müddət ərzində Lionun 32 oyununu buraxdı. Daha sonra heyətə qayıtdı, lakin mövsümün qalan hissəsində Lion üçün heç bir çıxış etmədi; ya oyun günü heyətlərdə adı çəkilmədi, ya da ehtiyat oyunçular skamyasında adı çəkildi. 2016-cı ilin yanvarından müntəzəm olaraq oynayırdı.O, 2015–16 mövsümünü Liqa 1-də 29 matçda 8 qol və 8 asist ilə başa vurub.2017-ci ilin iyununda Lion Gezalın müqaviləsinin yenilənməyəcəyini açıqladı.

### Monako

7 avqust 2017-ci ildə Gezal 2021-ci ilin iyun ayına qədər davam edəcək dörd illik müqavilə imzalayaraq Liqa 1 komandası Monakoya qoşuldu. Bildirildi ki, Monako ona 3 milyon avro imza bonusu və təxminən 180.000 avro aylıq maaş ödəyəcək.Onun "Lion"la müqaviləsi 30 iyun 2017-ci ildə bitdiyi üçün o, pulsuz transferlə gəlib.

### Lester Siti FK

5 Avqust 2018-ci ildə Gezal İngiltərə Premyer Liqası klubu Lester Siti FK ilə həmyerlisi Riyad Mahrezin birbaşa əvəzi olaraq dörd illik müqavilə imzaladı. Klub üçün ilk başlanğıcında, "Fleetwood Town" üzərində 4–0 hesabı ilə qalib gəldikləri oyunda cərimə meydançası xaricindən zərbə ilə ilk Lester qolunu vurdu.

### Fiorentina FK

Raşid 2019-cu il sentyabrın 2-də Lester Siti FK tərəfindən A Seriya komandalarından Fiorentina FK-ya almaq opsiyonu ilə icarəyə verilmişdi.

### Beşiktaş

Gezal, 2020–21 mövsümündən əvvəl Beşiktaş ilə görüşməyə başladı.5 oktyabr 2020-ci ildə o, sağlamlıq yoxlamasından keçdi və yeni komandası ilə bir illik icarə müqaviləsi imzaladı. Raşid Gezal Beşiktaşda 18 nömrəli formaya sahib oldu. Transferin son günündə Gezalın sənədləri motosikletlə Türkiyə Futbol Federasiyasına göndərilib. O, "Beşiktaş"la ilk matçını 26 oktyabr 2020-ci ildə "Dənizlispor"a qarşı keçirib və ilk assistini edib.Gezal, Beşiktaş üçün ilk qolunu 15 fevral 2021-ci ildə Gənclərbirliyi İdman Klubu-na qarşı vurdu. Beləliklə, o, Beşiktaşda qol vuran ilk əlcəzairli futbolçu oldu. O, xüsusilə Beşiktaşın sağ cinahında Valentin Roziyerlə yaxşı anlaşırdı. Liqanın sonunda Beşiktaş ilə çempionluq qazanan Gezal liqanı 17 asist və 8 qolla superliqada assistlər kralı olaraq başa vurdu. O, Xose Sosadan sonra Beşiktaşda assistlər kralı olan ikinci əcnəbi futbolçu oldu.

Gezal,12 avqust 2021-ci ildə 3 milyon avroluq transfer haqqı ilə "Beşiktaş"a keçib və 3+1 illik müqavilə imzalayıb. "Beşiktaş" klubu bu haqda açıqlama verilib:

"Klubumuz 2021–22 mövsümü üçün transfer işləri çərçivəsində futbol komandamızın ötən mövsüm qazandığı ikiqat çempionatın pay sahiblərindən olan Raşid Gezal ilə yeni müqavilə imzalayıb. Yeni dövrdə klubumuza mühüm xidmətlər göstərəcəyinə inandığımız Raşid Gezala evinə xoş gəldin deyir, ona uğurlar arzu edirik."

Milli klub karyerası
--------------------

### Fransa

Gezal Fransa vətəndaşlığına sahibdir. 2013-cü ildə o, Fransanın 20 yaşadək futbolçulardan ibarət komandasına Toulon turnirində iştirak etmək üçün dəvət alıb.Gezal Fransanın 20 yaşadək futbolçulardan ibarət yığması ilə 4 oyunda meydana çıxıb və bu oyunlarda 1 qol vurub.

### Əlcəzair

Həm Fransa, həm də Əlcəzair A millisində oynamaq şansı qazanan Gezal Əlcəzair millisini seçib. O, ilk milli qolunu 2016-cı ilin martında Efiopiyaya qarşı vurub.

İstinadlar
----------

1. 1 2  Rachid Ghezzal // Transfermarkt (çd.). 2000.
2. 1 2  Rachid Ghezzal // FBref.com (çd.).